**- 790517402680**

НАМАЗИМАНОВА Адеми Ахатовна,

№26 жалпы білім беретін мектебінің қазақ тілі мен әдебиеті пәні мұғалімі.

Алматы қаласы

**LESSON STUDY ӘДІСІ- БІЛІМГЕ БАҒЫТТАЛҒАН ТӘЖІРИБЕЛІ ТӘСІЛ**

Білім беру – білім мен тәрбие, әлеуметтік қарым-қатынастар, қарым-қатынас нормалары, кәсіби іс-әрекеттер сынды тиісті дағдыларды да үйретуді қамтитын біртұтас жүйе. Заман ағымына сай педагогика саласы бұрынғыдан біршама өзгерді,қазіргі кезде мұғалім – білім алудың қиын процесінде балаға ақпарат беруші ғана емес.Бұл оқытудың барлық аспектілерінде оқушымен бірге дамитын, шығармашылық қабілеті жоғары бағыт-бағдар беруші болуды білдіреді. Өйткені,әлем өзгеруде, балалар өзгеруде, бұл өз кезегінде мұғалімнің біліктілігіне жаңа талаптар қояды. Қазіргі мұғалімдер білім беруді оқушыға қызықты ететін оқытудың жаңа әдістеріне көбірек көңіл бөлуі керек. Соның ішінде,Lesson Study – білім сапасын жақсарту мен мұғалімдердің кәсіби біліктілігін арттыру мақсатында сабақты коллективті жоспарлауға, өткізуге және талдауға негізделген әдістемелік тәжірибе. Бұл тәсілдің бірқатар артықшылықтары бар. Ең алдымен, Lesson Study циклі педагогтар арасындағы өзіндік тәжірибелер мен идеялар алмасуға әкелетін бірлескен сабақты жоспарлауға мүмкіндік береді. Бұл оқу қауымдастығының дамуына ықпал етіп, оқыту тәжірибесін ілгерілетеді. Осылайша, Lesson Study арқылы мұғалімдер өз оқушыларының қажеттіліктері мен қабілеттерін тереңірек түсінгендіктен, білім беру процессінің тиімділігін арттырады.Демек, бұл әдіс мұғалімдерді біріктіру, проблемаларды бірлесіп анықтау, оқушылар үшін де командалық оқу ортасын құру, ұжымдық жауапкершілік үшін ең тиімді болып табылады. Lesson Study методикасын Қазақстанның мектептері де жиі оқу бағдарламасына енгізіп, кеңінен қолдануда.

Біз мектебіміздің білім беру кеңістігіне Lesson Study енгізу жұмысын бастағанда, біз барлық әрекеттерімізді бірнеше кезеңге бөлдік:

1)Бірінші кезең – теориялық материалды меңгеру және практикалық тәжірибені зерттеу. Мектеп ұжымына коучинг өткізу, онда олар зерттеу жүргізу ережелерін қарастырды.

2)Екінші кезең – зерттеуге қатысатын мұғалімдер тобын құру,зерттеу нысаны ретінде бір сыныпты таңдау. Мұнда Lesson Study бойынша жұмыс істеудің барлық негіздері мен ережелері ескерілді. Зерттеуге қазақ тілі пәні мұғалімдері Бименді Ләззат пен Турабаева Шолпан қатысты.Мұғалімдер тобы сенім және ізгі ниет принципі бойынша жұмыс істеді. Барлық мүшелер бірдей мәртебеге ие болды. Зерттеу нысаны ретінде 7 «И» сыныбы таңдалды. Сыныпта барлығы 27 оқушы. Қазақ тілінен оқу үлгерімі өте жақсы оқушылар саны – 14. Екпінділер -7. Оқу үлгерімі төмен оқушылар – 6.

3)Үшінші кезең – зерттеу тақырыбын, мақсатын және пәндік саласын таңдау. Біз өткізген LS тақырыбы « Оқушыларды оқытуда диалогтік әдісті қолдану арқылы білім сапасын арттыру». Зерттеу тақырыбы осы сыныппен жұмыс істейтін мұғалімдермен жүргізілген сұхбаттардың нәтижелерінен және оқушылар арасында жүргізілген сауалнама нәтижелерінен алынды.Бұл Lesson Study жүргізудің алғашқы тәжірибесі болғандықтан, әрине, біз сабақта оқушының белсенділігін арттыру мақсатында қолданылатын топтық оқыту әдістеріне назар аудардық.Оған қоса,оқушылардың қажеттіліктерін қанағаттандыру үшін оқытуды жоспарлауды қалай өзгертуге болатынын зерттедік; мектеп мұғалімдерін тәжірибені жетілдіру үшін ғылыми-зерттеу процесіне тарттық,осының арқасында олар өз оқушыларын оқытудағы қиындықтар мен проблемаларды тереңінен түсіне алды.

Күтілетін нәтижелер: оқушылардың жеке тұлғасын дамыту үшін қолайлы оқу-танымдық орта құру; Lesson Study әдісімен топта жұмыс істейтін тұрақты шығармашылық топ құру; педагогтардың ғылыми-зерттеу қызметіне тарту арқылы олардың кәсіби деңгейін арттыру.

Зерттеу тобы бірлесіп сабақ жоспарын жасады. Әрбір сабақ қадамы Lesson Study мақсатын ескере отырып бірлесе істелді. Бақылау кестелерінде сабақтың әр кезеңінде зерттелетін оқушылардың күтілетін әрекеттері белгіленді. Оқытуда күтілетін нәтижелерге жету үшін дамуға жағдай жасау, сабақта дұрыс атмосфераны құру, балаларға сөйлеуге мүмкіндік беру керек. Сабақты жоспарлау кезінде біздің міндетіміз барлық оқушыларды оқу үдерісіне қатыстырып, олардың ынтасын арттыратындай етіп өз іс-әрекетімізді құрылымдау болды. Біз оқушылардың қалай дамитынын, қандай мінез-құлық, қасиеттерін көрсететінін, жаңа әдіс-тәсілдерді қолдану олардың оқуына, баланың әлеуетіне, ынтасына, өзін-өзі бағалауына және өзін-өзі көрсетуіне қалай әсер ететінін бақылағымыз келді.

Ол үшін А, В, С үш деңгейлі оқушылар бірден анықталды.

А деңгейлі оқушы – Әбдіқалықова Еркежан. Барлық пәндерден үлгерімі өте жақсы қыз. Тұрақты танымдық қабілеттері және білімге деген қызығушылықтары жоғары. Бірақ ол өзінің жауаптарына кейде сенімсіз, көбінесе мұғалімнің рұқсатынсыз жаңа істі бастамайды. Жетістік критерийлері: оқушы бойында көшбасшылық қасиеттерді дамыту.

В деңгейлі оқушы - Баймеш Айым. Барлық пәндер бойынша үлгерімі орташа, бірақ көбінесе өзіне қиын емес пәндерде ғана тапсырманы өзі орындауға тырысады және сабақты талқылауда сирек белсенділік танытады. Жалпы интеллектуалдық қабілеттердің дамуының орташа деңгейін көрсетеді. Жетістік критерийлері: мұғалім сұраған кезде белсенділік танытып қана қоймай, қарым-қатынас дағдыларын көрсетуге үйрету.

С деңгейлі оқушы - Зейнеғабыл Олжас. Оқу қабілеті өте әлсіз, өйткені ол сабаққа қызығушылық танытпайды. Үй тапсырмасын анда-санда ғана дайындайды. Тек спортқа қызығады. Сабақта мүлдем белсенді емес. Жетістік критерийлері: топтық жұмысқа тарту, оқушының ынтасын арттыру.

Осылайша,біз озат оқушылардың көшбасшылық қасиеттерін көрсету және әлсіз оқушыларды оқу-тәрбие процесінің толыққанды, тең құқылы қатысушысы ретінде сезінуі үшін дәстүрлі оқыту әдісін өзгертуді шештік. Сондықтан, сабақтарда топтық жұмыс форматын қолдандық. Lesson Study циклі бойынша 3 сабақ өткізіліп, қорытынды шығарылды. Ол үшін әр мұғалімнің түртіп отырған жазбалары тексеріліп, салыстырылды.Соңғы нәтижесін шығару үшін мына сұрақтарға жауап бердік:

1. Таңдалған оқушылардың әрқайсы қандай прогресске жетті?

А оқушы.Үлгерімі төмен оқушыға мәтіндік тапсырма жазуда көмектесті. Өз тобының барлық оқушыларын алға ілгерілетіп отырды.

В оқушы. Топ басшысы ретінде қазақ тілінде сөйлемдерді морфологяилық,синтаксистік талдауда өзін көрсете білді.

С оқушы. Басқа топ мүшелерінің жұмысын тыңдап, топ басшысынан кейін жауапты қайталай білді.

1. Таңдалған оқушылар тобының басқа мүшелері қандай нәтиже берді?

А оқушының тобы.Топпен жұмыс жасап, алгоритм бойынша тапсырмаларды орындау кезінде оқушылардың барлығы бірдей белсенділік таныта алды.

В оқушының тобы.Қатысушылар оның пікірін тыңдады, бірақ диалог барысында жұмыста үйлесімділік аз болған кезде, өз бетінше түзетулер енгізді.

С оқушының тобы. Оқушылар белсенді жұмыс істеді, оны дайын жауапты дыбыстау үшін орындаудың соңғы кезеңінде қатыстырды.

3)Топтық жұмыс оларға қалай көмектесті немесе кедергі болды ма?

А оқушының тобы.Жұптық және топтық жұмыстарды ұйымдастыру бұл оқушыға үлгерімі төмен оқушыларға тапсырмаларды орындауда көмектесу арқылы өзін көшбасшы сезінуге мүмкіндік берді.

В оқушының тобы. Топтық жұмыс түрін қолдану осы топтың процеске белсенді қатысуы үшін басқаларға эмпатия білдіруге, топтың табысы барлығына байланысты екенін түсіну сияқты қасиеттерді дамыту үшін қандай әдістерді қолдану керектігін анықтауға көмектесті.

С оқушының тобы. Баланы топтық жұмыстың қорытынды кезеңіне қатысуға мотивация беруге көмектесті.

Балалардың қорытынды сауалнамасы біздің зерттеуіміздің соңында оң динамикасын көрсетті, олар сұрақтарға жауап бере отырып, өздерінің әлсіз жақтарын да анықтады: жаңа материалды жеке меңгеру және ойға сіңіру онай емес, көбінесе олар көмек қажет болды. Бұл сабақтар топтамасы кезінде балалардың өз мүмкіндіктерін талдап, қорытынды жасай алғанын білу қуантарлық жайт. Оқушылар өз жұмыстарын қатар сыныптастарының да жұмыстарын лайықты бағалай білгенін де айта кеткен абзал.

Сонымен қатра,сабақта интерактивті жаттығулар, ойындар сынды белсенді оқытудың басқа түрлері қолданылды. Мұғалімдер оқу үдерісін бақылап, оқушылардың жетістіктері мен қиындықтарын жазып, алынған нәтижелерді талқылады.Сабақтан кейін мұғалімдер сабаққа егжей-тегжейлі талдау жасап, оның күшті және әлсіз жақтарын талқылап, жақсартудың ықтимал бағыттарын анықтады. Пит Датли әдісін қолданып Lesson Study нәтижелері ұсынымдармен және жинақталған тәжірибені педагогикалық тәжірибеге кіріктіру бойынша әрі қарайғы іс-әрекеттер жоспарымен бекітілді.

Lesson Study тәсілін жүргізу мұғалімдерге бағдарламаның 5 модулін қолдануға мүмкіндік берді. Барлық сабақтарда топтық және жұптық жұмыстар ескерілді. Сын тұрғысынан ойлау құралдарын пайдаланып диалогтік оқытуды қолдану нәтиже береді. Топтық жұмыс түрінде оқушылар бір-бірімен белсенді әрекеттесетіндіктен, оқу процесіне барлығы қатысты, ал диалогтік оқытуда олар бірігіп білім алып, бір-біріне сұрақ қоюға, оларға жауап беруге, бір-бірінің жұмыстарын тексеруді үйренеді. Мұндай жұмыс түрлері оқушылардың бірігіп жұмыс жасағанда өзінің дағдыларын дамытуға және тиімді жүзеге асыруға көмектеседі.

Сайып келгенде,Lesson Study заманауи педагогиканың бірегей тәсілдерінің бірі. Өйткені,ол мұғалімдер арасында тәжірибе алмасуға,оқушылардың оқу деңгейін арттыруда үлкен мүмкіндіктер сыйлайды.Нағыз мұғалімнің кәсібилік деңгейі - оның жан-жақты білімімен, ұстаздық шеберлігімен, оқытудың жаңа әдіс-тәсілдерін дамыту және оны асқан шеберлікпен қолданумен анықталады. Тәжірибе алмасу арқылы шеберлігіміз шыңдала бермек.